สวัสดีค่ะ หนูเพิ่งจบได้ 3 เดือนค่ะ มีปัญหาคือหนูไม่อยากหางานทำ (ขนาด resume ก็ยังไม่มีกะจิตกะใจทำเลยค่ะ) คิดว่าที่ไม่อยากหางานเพราะหนูเคยฝึกงานที่บริษัทแห่งหนึ่งตอนปี4 ตอนนั้นเครียดมาก กดดันมาก จนร้องไห้กับกรี๊ดลั่นบ้านเลยค่ะ น้ำหนักลดด้วย กลัวว่าพอทำงานแล้วจะต้องไปอยู่ในจุดนั้นอีก (ความคิดนี้รบกวนจิตใจมากค่ะ) แต่ถ้าไม่ทำงานก็กลัวสังคมถามอีก ไม่อยากบอกใครเลยค่ะว่ายังไม่มีงานทำ อีกอย่างนึง ไม่แน่ใจว่าเกี่ยวด้วยหรือเปล่านะคะ คือหนูเป็นคนที่หวังอะไรแล้วก็อยากให้ได้ตามหวัง ไม่อยากให้อะไรผิดพลาด ไม่อยากโดนตำหนิ ถ้าจะไปทำงานก็คิดมากอีกค่ะ ว่าจะทำงานให้เขาได้มั้ย จะเข้ากับสังคมได้รึป่าว ไม่อยากโดนคนที่ทำงานด่าค่ะ หนูอยากให้ความคิดไม่อยากหางาน/ทำงานมันหมดไปซะทีค่ะ แต่หนูก็ทำไม่ได้ มันจะคิดวนๆอยู่ตลอด ควรทำยังไงดีคะ
สวัสดีค่ะ การที่เคยฝึกงานแล้วเกิดความเครียดมาก ร้องไห้กรี๊ด และทำให้กลัวการที่จะต้องทำงานอีก คิดมาก กลัวการเข้ากับสังคม รวมถึงการมีความคาดหวังสูง ไม่ยอมให้ผิดพลาด กลัวการโดนว่ากล่าว อาจเนื่องจากมีความผิดปกติทางบุคลิกภาพบางอย่างอยู่ (personality disorder) เช่น มีภาวะความผิดปกติด้านบุคลิกภาพชนิดหลีกเลี่ยงสังคม (avoidant personality disorders) หรือมีภาวะความผิดปกติด้านบุคลิกภาพชนิดแยกตัว (schizoid personality disorders) นอกจากนี้ อาจมีภาวะทางอารมรณ์ที่ผิดปกติร่วมอยู่ด้วย เช่น มีภาวะซึมเศร้า เป็นต้นแนะนำว่าหากความคิดและรู้สึกต่างๆ ทีเป็นอยู่ ทำให้ไม่สามารถเข้าทำงานได้ หรือไม่สามารถใช้ชีวิตประจำวันได้ตามปกติ หรือทำให้เกิดปัญหาความสัมพันธ์กับคนรอบข้าง ก็ควรไปพบจิตแพทย์ เพื่อประเมินว่ามีความผิดปกติทางด้านใดค่ะ ซึ่งการรักษาก็อาจมีทั้งการใช้ยา ใช้วิธีจิตบำบัด หรือพฤติกรรมบำบัดร่วมกัน ซึ่งก็จะช่วยให้ดำเนินชีวิตได้ตามปกติได้ค่ะ เป็นกำลังใจให้นะคะ